b'\n_START_ARTICLE_\nISO 3166\n_START_PARAGRAPH_\nISO 3166 on ISO-j\xc3\xa4rjest\xc3\xb6n standardi, joka m\xc3\xa4\xc3\xa4ritt\xc3\xa4\xc3\xa4 kansainv\xc3\xa4lisesti k\xc3\xa4ytett\xc3\xa4v\xc3\xa4t koodit valtioille ja er\xc3\xa4ille muille alueille. Standardi koostuu kolmesta osasta, joista ensimm\xc3\xa4inen k\xc3\xa4sittelee maakoodeja, toinen valtioiden osa-alueiden koodeja ja kolmas vanhentuneiden koodien korvaamista.\n_START_SECTION_\nValtioiden 1. aluehallintotasot (ISO 3166-2)\n_START_PARAGRAPH_\nISO 3166-2 sis\xc3\xa4lt\xc3\xa4\xc3\xa4 valtioiden ensimm\xc3\xa4isen aluehallintotason osa-alueiden koodit. Niiden alkuosana on kaksikirjaiminen ISO 3166-1 -maakoodi, jota seuraa yhdysviiva ja kirjaimista tai numeroista koostuva aluetunnus.\n_START_SECTION_\nVanhentuneiden koodien korvaaminen (ISO 3166-3)\n_START_PARAGRAPH_\nISO 3166-3 k\xc3\xa4sittelee k\xc3\xa4yt\xc3\xb6st\xc3\xa4 poistettujen ja toisessa merkityksess\xc3\xa4 uudelleen k\xc3\xa4ytt\xc3\xb6\xc3\xb6n otettujen kaksikirjaimisten ISO 3166-1 -maakoodien korvaamista silloin, kun niiden aiemmin tarkoittamaan alueeseen joudutaan nykyisin viittaamaan.'